als_Latn dik_Latn sag_Latn
Asport- Skuadra e basketbollit Basket Breshia Leonessa ka zyrtarizuar rikthimin në qytet të atletit Franko Bushati, që sezonin e shkuar ka luajtur për Givova Scafari në Ligën e dytë italiane duke pasur një mesatare prej 6.4 pikësh në 20.9 minuta lojë gjatë të gjithë sezonit. Kush është Bushati? Franko është i gjatë 188 centimetrra dhe peshon 86 kilogram, ka lindur në Tiranë në qershor të vitit 1985 dhe është i natyralizuar si italian. Nga viti 2005 është pjesë e kombëtares shqiptare të basketbollit.
Bushati ka një eksperiencë të gjatë në basketbollin italian duke luajtur për shumë skuadra dhe ka një eksperiencë që shpreson ta vendosë në dispozicion për suksese të tjera me Breshian. Trajneri breshianëve Martelosi është i kënaqur për mbërritjen në skuadër të Frankos: “Bushati ishte një objektiv i joni dhe jemi të kënaqur që kemi arritur ta rikthejmë te Breshia: di për të shkuarën e tij këtu dhe di edhe që ka qënë shumë i dashur për tifozët dhe është në mëndjet e tyre. Me një vit distancë, do të rikthehet të entusiasmojë publikun tonë, nga ana jonë nuk ka pasur asnjë hezitim kur i kemi propozuar ofertën tonë”.
Në fund është edhe Franko që mezi pret momentin për të rifilluar: “Të kthehesh në Breshia për mua është njësoj sikur të rikthehem në shtëpi, në një ambjent ku kam dhënë shumë dhe kam marrë shumë: do të jap në fushën e lojës maksimumin e energjive të mija dhe grintën time, atë që breshianët njohin mirë. Për pjesën tjetër, do të jetë fusha e lojës që do të flasë”.
You must be logged in to post a comment Login
als_Latn als_Latn als_Latn eng_Latn